Source: http://mikkeli.cloudnc.fi/fi-FI/Toimielimet/Kaupunginhallitus/Kokous_17122018/Mikkelin_kaupungin_28_kaupunginosan_Visu(16129)
Timestamp: 2019-01-18 14:01:49+00:00
Document Index: 12234284

Matched Legal Cases: ['§ 475', '§ 115', '§ 334', '§ 458', '§ 459', '§ 460', '§ 461', '§ 462', '§ 463', '§ 464', '§ 465', '§ 466', '§ 467', '§ 468', '§ 469', '§ 470', '§ 471', '§ 472', '§ 473', '§ 474', '§ 476', '§ 477', '§ 478', '§ 479', '§ 480', '§ 481', '§ 482']

Mikkelin kaupungin 28. kaupunginosan (Visulahti) koskeva asemakaavaehdotus / Visulahden Kapakanojan alue | Mikkeli
Kokous 17.12.2018
Mikkelin kaupungin 28. kaupunginosan (Visulahti) koskeva asemakaavaehdotus / Visulahden Kapakanojan alue
Kaupunginhallitus, kokous 17.12.2018
§ 475 Mikkelin kaupungin 28. kaupunginosan (Visulahti) koskeva asemakaavaehdotus / Visulahden Kapakanojan alue
MliDno-2017-695
Kaupunkiympäristölautakunta, 20.11.2018
Jari Ahonen, kaavoitusinsinööri, Jari.Ahonen@mikkeli.fi
Kaupunkisuunnittelu lähettää otsikossa mainitun 20. päivänä marraskuuta 2018 päivätyn asemakaavaehdotuksen kaupunkiympäristölautakunnan käsiteltäväksi.
Asemakaavoitettava alue sijoittuu Visulahteen, olevan VT 5:n pohjoispuolelle Kapakanojan laaksoon, Huusharjun ja Purolaakson asuntoalueiden välimaastoon.
Kaavahanke tuli vireille 20.5.2013 jolloin osallisille lähetettiin osallistumis- ja arviointisuunnitelma. Kaavan työnimenä oli alkujaan ”Huusharjun pohjoisosa ja Kapakanojan alue”.
Kaava eteni teknisen lautakunnan (2.9.2014 § 115) kautta kaupunginhallitukseen, joka 15.9.2014 § 334 palautti kaavan uudelleen valmisteluun.
Kaavan uudelleen valmisteluun palautuksen syynä oli kaava-alueen kunnallisteknisten toteutuksien selvittäminen. Myös maaneuvottelut Huusharjun maanomistajien kanssa olivat kesken.
Kaava-alueen rajausta on tarkistettu mm. kunnallisteknisen toteutuksen kannalta sellaiseksi, että se on mahdollista toteuttaa vaiheittain.
Kaavan uudelleen valmistelussa asemakaava rajattiin koskemaan 26.2.2009 Mikkelin kaupungin ja yksityisen maanomistajan välillä tehtyä maakauppaa. Kaupunki osti tilat Unelma 491-410-1-15 ja Purola 491-410-1-69. Kaupan yhteydessä myyjä pidätti tilasta Unelma 491-410-1-15 noin 2,1 ha:n suuruisen määräalan, jolle kaupunki sitoutui kaavoittamaan yksityisen omistukseen jäävät omakotitalotontit.
Uusia pientalotontteja tulee kaikkiaan 21 kappaletta, joista kaupungille tulee 4 tonttia ja yksityiselle haltuun jääviä tontteja on osoitettu 17 kappaletta. Lisäksi kaavassa varataan lähivirkistysalue, johon on varattu laaja hulevesien ekologiselle puhdistamiselle tarkoitettu alue. Kaavassa on osoitettu ve-merkinnällä pinta- ja hulevesien puhdistamiselle paikkoja, joita ei ole tarkoitus liiallisesti rakentaa, vaan luoda niistä pikemminkin luonnonmukaisia tulvaniittyjä. Lähivirkistysalue jatkuu pohjoiseen päin Kapakanojan laaksoa pitkin turvaten alueella olevan liito-oravareviirin ja liito-oravan kulkureitit.
Asemakaavaehdotus liitteineen on luettavissa ohessa.
Kaupunkiympäristölautakunta päättää esittää kaupunginhallitukselle, että se hyväksyy alustavasti 28. kaupunginosaa (Visulahti) tilaa Purola 491-410-1-69 ja osaa tilasta Unelma 491-410-1-15 (Kapakanoja) koskevan asemakaavaehdotuksen, asettaa sen julkisesti nähtäville sekä pyytää siitä lausunnot rakennusvalvonnalta, kaupunkiympäristön elinkaaripalveluilta, Mikkelin Seudun Ympäristöpalveluilta, Etelä-Savon elinkeino-, liikenne- ja ympäristökeskukselta, Etelä-Savon maakuntaliitolta, Museovirastolta, Savonlinnan maakuntamuseolta ja Mikkelin Vesilaitokselta.
Merkitään, että Jaana Strandman ja Marja Kauppi poistuivat kokouksesta tämän pykälän käsittelyn aikana ja kaavoituspäällikkö Ilkka Tarkkanen ja johtava rakennustarkastaja Sari Valjakka tämän pykälän käsittelyn jälkeen.
Kaupunginhallitus hyväksyy alustavasti 28. kaupunginosaa (Visulahti) tilaa Purola 491-410-1-69 ja osaa tilasta Unelma 491-410-1-15 (Kapakanoja) koskevan asemakaavaehdotuksen, asettaa sen julkisesti nähtäville sekä pyytää siitä lausunnot rakennusvalvonnalta, kaupunkiympäristön elinkaaripalveluilta, Mikkelin seudun ympäristöpalveluilta, Etelä-Savon elinkeino-, liikenne- ja ympäristökeskukselta, Etelä-Savon maakuntaliitolta, Museovirastolta, Savonlinnan maakuntamuseolta ja Mikkelin Vesilaitokselta.
Kaupunkisuunnittelupalvelut/Jari Ahonen, Kirsi Avelin
Liite Kh 17.12.2018 Visulahti Kapakanoja ja Huusharju, kaavaehdotus.pdf (pdf, 37518 kt)
§ 458 Kokouksen laillisuus ja päätösvaltaisuus
§ 459 Pöytäkirjan tarkastus
§ 460 Ilmoitusasiat
§ 461 Otto-oikeus/lautakuntien/viranhaltijoiden päätökset
§ 462 Mikkelin kehitysyhtiö Miksei Oy:n ja Mikkelin kaupungin välinen kumppanuussopimus vuosille 2019-2021
§ 463 Työllisyysohjelman seuranta 2018, esitys vuoden 2019 työllisyysohjelmaksi
§ 464 Nuorten työpajatoiminnan kokeilu Etelä-Savon Koulutus Oy:ssä
§ 465 Mikkelin kaupunkikonsernin hankintasääntö
§ 466 Osallisuussuunnitelma 2019 - 2021
§ 467 Paikallinen sopimus tuloksellisuuserän 1.1.2019 maksamisesta joulukuun 2018 palkanmaksun yhteydessä
§ 468 Henkilöstöjohtajan viran auki julistaminen, hakuajan jatkaminen
§ 469 HR-päällikön määrääminen vt. henkilöstöjohtajaksi 17.12.2018 lukien
§ 470 Kaupunginhallituksen lausunto Itä-Suomen hallinto-oikeudelle - Otavan Opiston johtokunnan puheenjohtajiston erottamista koskevasta päätöksestä tehty valitus
§ 471 Kaupunginhallituksen vastine Itä-Suomen hallinto-oikeudelle valitukseen Essoten päätöksestä ostaa Etelä-Savon Työterveys Oy:n osakkeita
§ 472 Luonterin rantayleiskaavan muutos / Kaarnalahti (tila Kotakallio ja osa tilasta Kärenniemi)
§ 473 Mikkelin kaupungin 5. kaupunginosa (Nuijamies) / Nuijamiehen asuinalue osa II
§ 474 Mikkelin kaupungin 3. kaupunginosa (Kalevankangas) / Vuorikatu 19-23
§ 476 Asemakaavan muutos 4. kaupunginosan (Kaukola) korttelissa 28 ja katualueilla / Runeberginaukio
§ 477 Eron myöntäminen Niina Koposelle Haukivuoren aluejohtokunnan jäsenyydestä ja varapuheenjohtajan tehtävästä sekä uuden jäsenen valitseminen ja varapuheenjohtajan nimeäminen
§ 478 Eron myöntäminen Niina Koposelle hyvinvoinnin ja osallisuuden lautakunnan varajäsenyydestä ja uuden varajäsenen valitseminen
§ 479 Eron myöntäminen Niina Koposelle Etelä-Savon sosiaali- ja terveyspalveluiden ky:n valtuuston jäsenyydestä ja uuden jäsenen valitseminen
§ 480 Eron myöntäminen Maija-Liisa Paanaselle Anttolan aluejohtokunnan jäsenyydestä ja puheenjohtajan tehtävästä sekä uuden jäsenen valitseminen ja puheenjohtajan nimeäminen
§ 481 Kaupunginjohtajan lomat, lomavuosi 2018
§ 482 Muut asiat, kaupunginhallitus